તેમણે કહ્યું કે, શહેરના સમતોલ વિકાસની ગતિને વેગવાન બનાવવા શહેરને વાઇફાઇ સિટી બનાવાશે. પૂર્વ વિસ્તારમાં ગરીબ અને મધ્યમવર્ગને ધ્યાને રાખી એક ખાસ મહિલાઓ માટેની અને મહિલાઓ થકી સંચાલિત હોય તેવી ડેડીકેટેડ વુમન હોસ્પિટલ બનાવાશે. શહેરમાં વધતી જતી ટ્રાફિક સમસ્યા હલ કરવા માટે વધુ જંકશનો ઉપર ફલાય ઓવર અને એલિવેટેડ કોરિડોર બનાવવાની સાથે સાથે મેટ્રો ટ્રેન પ્રોજેકટનુ ઝડપી અમલીકરણ કરવામાં આવશે.